da da en de cs da nl de en da da da da da da nb da da da da da da da da da da da da da da da da da da da da sv da it en da da en en nb da da en en en en en sv de en en ja es da da en en en en sv de en en de
Afslappet sommer med fletmøbler i bambus eller rattan - GIVING.DK
Lone Haaning 5. juni 2018 Design
Afslappet stemning ved vandet med fletmøbler. Begge i naturmaterialet rattan. foto©housedoctor
Hvert år til påske finder jeg mine gamle fletmøbler frem og nyder dem herefter gennem hele foråret, sommeren og det tidlige efterår. I løbet af sæsonen bliver de konstant flyttet rundt i haven, på terrassen eller verandaen, hvilket er nemt, fordi de vejer så lidt. De fleste af mine fletmøbler er købt brugt og har fulgt mig gennem mange år. For mig er fletmøbler i haven indbegrebet af afslapning og nydelse – og i år er dette ovenikøbt foregået i aldeles vidunderligt vejr. Fletmøbler går i eet med naturen. De passer stort set ind overalt. I en have, på en strand eller en altan. Smukt, enkelt og ubemærket. I dette indlæg giver jeg nogle bud på, hvor man kan finde skønne fletmøbler til afslapning i den danske sommer.
Fletmøbler i rattan holder længe og patinerer smukt, hvis du passer på dem og opbevarer dem overdækket i vinterhalvåret.
Stolen og puffen på det øverste foto er begge fra det danske firma House Doctor, som laver fletmøbler i rattan. Rattan er en hurtig voksende Indonesisk slyngplante, der vokser meget hurtigere end f.eks. de fleste tropiske træer. Når planten klippes ned vokser den voldsomt hurtigt op igen, hvilket gør den til et potentielt redskab i skovvedligeholdelse. Indonesien har lavet et eksportstop på materialet rattan, så alt produktion af rattan i dag foregår i Indonesien. Transporten af møblerne samt det faktum at ikke alle overholder reglerne for at indsamle rattan (f.eks. skærer visse maskiner afgrøderne for tæt ved roden, hvilket hindrer den normale eksplosive vækst) kan være med til at trække lidt ned i miljøregnskabet, men vi befinder os i den bedre ende, hvor bambus også er. Desuden er rattan et meget slidstærkt og langtidsholdbart materiale.
Hanging Egg Chair af Nanna og Jørgen Ditzel, som var med blandt forgangsmændene i deres tid og banebrydende med eksperimenterende former af det robuste rattan materiale foto©sikadesign
Mange af de store designere fra 1950´erne og 1960´erne tegnede møbler i rattan. Designere som Nanna og Jørgen Ditzel, Viggo Boesen, Arne Jacobsen og Poul Kærholm har lavet fine møbler i rattan, som det danske firma Sika Design har genoplivet under navnet Icons. Se mere hos Sika
Skuespilleren Mette Munk Plum er også blevet inspireret af et ældre smukt design. Hun så en gammel liggestol stå under træernes skygge i en have hos nogle venner. Liggestolen var fra 1930’erne og lavet af rattan, der jo som tidligere nævnt er et meget stærkt og holdbart naturmateriale. Holdbarheden taler for sig selv: vennernes liggestol havde over 70 år på bagen. Efter adskillige forsøg og en god portion tålmodighed hos Mette Munk Plum fik hun den skønne liggestol i produktion igen. Se mere på Liggestolen.dk
Liggestolen blev oprindeligt brugt til syge mennesker på det gamle Rigshospital. Stolen kunne slås sammen, så plejerne i sin tid kunne støtte en patient under den ene arm og have stolen under den anden på vej ud til Grønnegaarden, hvor den syge kunne nyde den friske luft. foto©liggestolen.dk
Rattanstol til afslapning. Set hos Liggestoen.dk – foto©liggestolen.dk
Jordbær, rabarber, hyld og afslapning i haven eller på altanen med fletmøblerne. Flyt de lette møbler rundt efter sol og skygge.
En drøm af en sofa. Swansea-loungesofaen fra Ilva indbyder til en afslappet eftermiddag med en god bog eller en lille morfar…foto©ilva
Nyd sommeren i en stol produceret i bambus. Her ses eksempler fra det danske firma Broste Copenhagen, som har flere fine ting i bambus. Se mere her ©brostecopenhagen
Fletsofa i vandkanten fra Ellos, som også har et fint udvalg af fletmøbler.  Se mere her: Ellos foto©Ellos
Ingen sommer uden parasol. Her parasol i bambus som en del af serien Mandisa fra det danske firma Lene Bjerre. Mandisa er en 100% organisk og bæredygtig møbelserie, hvor hvert enkelt møbel er håndlavet i bambus af den højeste kvalitet. Parasol set i webshoppen Trendyliving.dk foto©lenebjerre
Det danske firma Tine K laver mange skønne og enkle møbler i bambus. Her ses borde og sofaer på varandaen ved Hotel Helenekilde i Tisvildeleje. Få steder er så dejlige at tilbringe en sommeraften. Læs mere om hotellet på Helenekilde -foto ©TineK
Godt placeret i min gamle fletsofa skal der i år nydes lækre drinks med Botanisk Gin fra Signe Wenneberg og Sønner. Den ene gin har farve som sommer og rosevin. Farven og smagen kommer fra økologiske hindbær. Begge varianter indeholder vilde hyldeblomster, enebær, noter fra brombærblade, blomstrende citrontimian, citronverbena og roser. Alle ingredienser er økologiske, men blomster fourageret i naturen, kan ikke få Ø-mærke. Flaskerne kan genanvendes til f.eks.hjemmelavet hyldeblomstsaft og sirup. Læs mere om Botanisk Gin her ©botaniskgin
Fletsofa og stol købt på Lauritz.com – rullebordet købt på DBA. Alle tre ting købt for adskillige år siden for “en slik”. Da jeg købte stole og sofa regnede jeg med at droppe de storblomstrede hynder, men da møblerne ankom vakte de øjeblikkelig minder om alle mine barndoms somre i mine bedsteforældres vidunderlige have i Svendborg. I dag er hynderne helt falmede af solen og meget værdsatte. Find ligende møbler på DBA og Lauritz.com.
En god bog, en liggestol og denne placering……Heaven! Denne liggestol står helt øverst på min ønskeliste foto©liggestolen.dk
Et kig på vejrudsigten fortæller mig, at jeg de næste mange dage kan fortsætte med at nyde udendørsvejret i bl.a. mine fletmøbler, hvor dette indlæg også er skrevet. Dejlig solrig Grundlovsdag til alle.
Få nyheder fra bloggen sendt direkte til din indbakke.
Ved at tilmelde dig mit nyhedsbrev, accepterer du, at jeg må sende dig nyheder, mails med tips og gode råd, digitale gaver samt informationer om produkter. Du kan til enhver tid afmelde dig mit nyhedsbrev igen. Læs min cookie- og privatlivspolitik her.
Forrige indlæg 15 favoritter i Marais, Paris
Næste indlæg Fransk køkkentøj og gourmet-supermarkeder i Paris
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Ved at bruge denne formular, accepterer du opbevaring og håndtering af dine data på denne hjemmeside. Læs min privatlivspolitik her. *
This site uses Akismet to reduce spam. Learn how your comment data is processed.
GIVING er mit uformelle univers, hvor jeg anbefaler bøger, udstillinger, tænker højt og deler frankofile-tips - ikke mindst steder jeg holder af i Paris.